
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6P/12/2025 8825200201 17. 07. 2025 JUDr. Silvia Šviderská ECLI:SK:OSVT:2025:8825200201.3
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Silviou Šviderskou v právnej veci starostlivosti súdu o maloletých, maloletá A. B., nar. XX.XX.XXXX, bytom pri matke, zastúpená kolíznym opatrovníkom Úradom práce, sociálnych vecí a rodiny, Vranov nad Topľou, Námestie slobody 5, Vranov nad Topľou, na návrh rodičov, matky: C. B., nar. XX.XX.XXXX, trvale bytom C. XXX/XXX, D., prechodne Lomnická 602, Vranov nad Topľou, zast.: Mgr. František Chochol, advokát, Kalinčiakova 2729/10, Vranov nad Topľou, otca: E. B., nar. XX.XX.XXXX, bytom C. XXX/XXX, D., o úpravu práv a povinností rodičov k maloletému dieťaťu takto rozhodol: I. Súd s c h v a ľ u j e rodičovskú dohodu v tomto znení: Z v e r u j e maloletú A. B., nar. XX.XX.XXXX do osobnej starostlivosti matky. Obaja rodičia sú
o p r á v n e n í maloleté dieťa zastupovať a spravovať jeho majetok.
Otec sa z a v ä z u j e platením výživného na maloletú A. B. mesačne po 130€ vždy do posledného dňa toho ktorého mesiaca vopred k rukám matky počnúc dňom 04.02.2025. Dlžné výživné za obdobie od 04.02.2025 do 30.06.2025 v sume 636€ bude otec uhrádzať v mesačných splátkach po 20€ spolu s bežným výživným pod následkom straty výhody splátok. Otec je o p r á v n e n ý stretávať sa s maloletým dieťaťom každý týždeň 2 hodiny na verejne prístupnom mieste za prítomnosti matky s tým, že otec svoj záujem o stretnutie oznámi matke písomne aspoň 48 hodín vopred. II. Žiaden z účastníkov n e m á nárok na náhradu trov konania. odôvodnenie: 1. Podľa § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia.
Ak nebude povinnosť uložená týmto rozhodnutím plnená v určenom čase, možno sa jej splnenia domáhať návrhom na výkon rozhodnutia podľa osobitného predpisu. Podľa § 44 Civilného mimosporového poriadku rozsudky o výživnom sú vykonateľné doručením.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2025:8825200201.3 (dáta aktuálne k 15. 11. 2026). Záväzné je znenie zverejnené súdom.




